**H O T Ă R Â R E**

**privind introducerea unor restricţii de circulație pe drumul judeţean DJ 161J, sectorul de drum cuprins între km 0+000 (intersecţia cu DN 16) şi km 7+l00 (intersecţia cu DJ 109C)**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 127 din 2.08.2021 privind introducerea unor restricţii de circulație pe drumul judeţean DJ 161J, sectorul de drum cuprins între km 0+000 (intersecţia cu DN 16) şi km 7+l00 (intersecţia cu DJ 109C), propus de Președintele Consiliului Județean Cluj, domnul Alin Tișe, care este însoțit de Referatul de aprobare cu nr. 27490 din 27.07.2021, Raportul compartimentului de resort din cadrul aparatului de specialitate al Consiliului Judeţean Cluj cu nr. 27490 din 27.07.2021 şi Avizul cu nr. 27490 din 23.09.2021 adoptat de Comisia de specialitate nr. 1, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de:

* Avizul Inspectoratului de Poliție Județean Cluj nr. 911979/CO/18.08.2021;
* Acordul Companiei Naționale de Administrare a Infrastructurii Rutiere nr. 47483/14.06.2021;
* Procedura derulată în conformitate cu dispoziţiile Legii privind transparenţa decizională în administraţia publică nr. 52/2003, republicată;

Luând în considerare prevederile art. 123 – 140 și ale art. 142 – 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

* art. 173 alin. (1) lit. c) și d) și alin. (5) lit. l), ale art. 182 alin. (2) din Ordonanța de urgență nr. 57/2019 privind Codul administrativ, cu modificările şi completările ulterioare;
* art. 44 alin. (2) din Ordonanţa Guvernului nr. 43/1997 privind regimul drumurilor, republicată, aprobată prin Legea nr. 82/1998, cu modificările şi completările ulterioare;
* art. 5 alin. (7) din Ordonanța de urgență a Guvernului nr. 195/2002 privind circulația pe drumurile publice, republicată, aprobată prin Legea nr. 49/2006, cu modificările și completările ulterioare;
* art. 5 pct. 2 lit. b) din Ordonanța Guvernului nr. 71/2002 privind organizarea şi funcţionarea serviciilor publice de administrare a domeniului public şi privat de interes local, cu modificările și completările ulterioare;
* Ordinului comun al Ministrului de Interne și al Ministrului Transporturilor nr. 1112/411/2000 pentru aprobarea Normelor metodologice privind condiţiile de închidere a circulaţiei şi de instituire a restricțiilor de circulaţie în vederea executării de lucrări în zona drumului public şi/sau pentru protejarea drumului;

În temeiul competenţelor stabilite prin art. 182 alin. (1) şi art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare:

**hotărăşte:**

**Art. 1. (1)** Se aprobă introducerea unei restricţii de circulație pe drumul judeţean DJ 161J, sectorul de drum cuprins între km 0+000 (intersecţia cu DN 16) şi km 7+l00 (intersecţia cu DJ 109C), în perioada cuprinsă între data aducerii la cunoștință publică a prezentei hotărâri și data de 31 decembrie 2023, respectiv restricţie de tonaj pentru autovehiculele cu masa totală maxim autorizată mai mare de 20 tone.

**(2)** Se exceptează de la prevederile alineatului (1) următoarele: transporturile de persoane; transporturile de animale vii și de produse perisabile de origine animală și vegetală; transporturile cu vehiculele care participă la intervenții în caz de forță majoră; transporturile funerare; transporturile poștale; transporturile de echipamente de prim ajutor; transporturile pentru distribuire de carburanți; transporturile de mărfuri sub temperatură controlată; transporturile pentru tractări vehicule avariate; transporturile pentru distribuirea de apă și hrană în zonele calamitate; transporturile cu vehicule specializate destinate prin construcție salubrizării, şi/sau activităţi de întreţinere drumuri judeţene; transporturile de apă îmbuteliată; transporturile de produse provenite din exploatări agricole; transporturile de marfă şi/sau produse efectuate de/pentru persoanele juridice care au sediul social şi/sau punct de lucru ȋn localitatea care se află pe sectorul de drum supus restricţiilor temporare de circulaţie; transporturile de materiale de construcții aferente construcțiilor unor obiective civile, industriale, de interes public sau privat destinate persoanelor fizice, juridice şi entităților publice de pe raza Comunei Mociu; transporturile militare implicate în exerciții multinaționale.

**Art. 2.** În perioada de instituire a restricției instituite conform articolului 1, autovehiculele cu masa maximă autorizată ce depăşeste 20 de tone pot folosi ruta ocolitoare: DN16, porţiunea cuprinsă între km 27+560 (intersecţia cu DJ 161J) şi km 37+150 (intersecţia cu DJ 109C) - DJ 109 C (porţiunea cuprinsă între intersecţia cu DN 16 şi intersecţia cu DJ 161J).

**Art. 3**. Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia de Administrare a Domeniului Public și Privat al Județului Cluj.

**Art. 4.** Prezenta hotărâre se comunică Direcţiei de Administrare a Domeniului Public şi Privat al Judeţului Cluj, precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi pe pagina de internet „www.cjcluj.ro".

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 140 din 30 septembrie 2021**

*Prezenta hotărâre a fost adoptată cu 33 de voturi “pentru”, fiind astfel respectate prevederile legale privind majoritatea de voturi necesară.*